Grand Prix Abu Dhabi

Grand Prix Abu Dhabi (Bahasa Arab: أبوظبي سباق الجائزة الكبرى) ialah perlumbaan Formula Satu. Grand Prix ini diumumkan pada awal tahun 2007 di Festival F1 Abu Dhabi di Emiriah Arab Bersatu. Grand Prix Abu Dhabi yang pertama berlangsung pada 1 November, 2009, di Litar Yas Marina yang direka oleh Hermann Tilke.

Sejarah
Grand Prix pertama

Grand Prix Abu Dhabi yang pertama dimenangi oleh Sebastian Vettel, dari pasukan Red Bull Racing.

Grand Prix 2010

Bagi musim 2010, Grand Prix Abu Dhabi diadakan di Litar Yas Marina. Perlumbaan tersebut berlangsung pada 14 November 2010. Sebastian Vettel memenangi perlumbaan ini, dan berjaya merangkul Kejuaraan Dunia Formula Satu pertama beliau, sekaligus menjadi pemandu termuda untuk memenangi kejohanan tersebut.

Grand Prix 2011

Grand Prix Abu Dhabi 2011 merupakan perlumbaan yang ke-18 dan kedua terakhir dalam musim 2011. Perlumbaan tersebut berlangsung pada 13 November.

Perlumbaan tersebut dimenangi oleh Lewis Hamilton, dari pasukan McLaren-Mercedes. Fernando Alonso mendapat tempat kedua, dari pasukan Ferrari. Jenson Button mendapat tempat ketiga, dari pasukan McLaren. Pemandu Red Bull-Renault, Sebastian Vettel, mendapat petak pertama, namun bersara pada pusingan pertama selepas tayar keretanya pancit apabila melalui selekoh kedua.

Grand Prix 2012

Pendahulu kejuaraan, Sebastian Vettel, menamatkan perlumbaan di tempat ketiga selepas beliau disingkirkan daripada pusingan kelayakan disebabkan keretanya tidak mempunyai bahan api yang secukupnya untuk kembali ke parc fermé. Pesaing utama untuk kejuaraannya, Fernando Alonso, mendapat tempat kedua, di belakang pemandu Finland, Kimi Räikkönen, yang memenangi perlumbaan pertamanya sejak beliau kembali ke Formula Satu pada awal tahun 2012.

Litar

Litar Yas Marina terletak di Pulau Yas — sebuah pulau berukuran 2,550 hektar di pantai timur Abu Dhabi — dan Grand Prix Abu Dhabi 2009 merupakan acara utama yang pertama diadakan di litar tersebut.

Penaja
Etihad Airways kini merupakan penaja utama untuk Grand Prix Abu Dhabi.

Pemenang Grand Prix Abu Dhabi
 Pemenang berganda (pemandu) 

 Kemenangan Pemandu Tahun 5  Lewis Hamilton 2011, 2014, 2016, 2018, 20193  Sebastian Vettel 2009, 2010, 2013  Max Verstappen 2020, 2021, 2022

 Pemenang berganda (pengeluar) 

 Kemenangan Pengeluar Tahun 2  Red Bull 2009, 2010

Kesemua Grand Prix Abu Dhabi diadakan di Litar Yas Marina.
 Tahun Pemandu  Pengeluar Laporan 2022  Max Verstappen Red Bull-Renault Laporan 2012  Kimi Räikkönen Lotus-Renault Laporan 2011  Lewis Hamilton McLaren-Mercedes Laporan 2010  Sebastian Vettel Red Bull-Renault Laporan 2009  Sebastian Vettel Red Bull-Renault Laporan

Rujukan

Pautan luar

 Petak pertama GP Abu Dhabi jatuh kepada Lewis Hamilton
 http://www.ameinfo.com/109577.html 
 http://www.huliq.com/9352/abu-dhabi-to-host-formula-1-grand-prix-in-2009
 http://www.formula1.com/news/5604.html
 http://www.abudhabigp.com/english/ 
 http://news.bbc.co.uk/sport1/hi/motorsport/formula_one/7473748.stm

Kategori:Grand Prix Formula Satu

Kategori:Grand Prix Nasional